Cuneiform Tablet Cole 3
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na e-na-ma-nim zu-ba a-šùr-i-mì-tí qí-bi-ma um-ma e-dí-in-a-šur a-na-kam šu-ku-bu-um iṣ-bi₄-tí-ma e-né-a ú-ki-il₅-ma um-ma šu-ut-ma ba-a-am a-ra-dí-kà ki-ma a-na-kam KÙ.BABBAR GÍN ša tám-kà-ri-im ú-ta-šé-er-ma um-ma a-na-ku-ma a-na ší-ni-šu lá a-ḫa-li-iq 4 ma-na 10 GÍN KÙ.BABBAR ku-nu-ki-a a-šur-iš-ta-ki-il₅ DUMU a-šur-SIPA na-áš-a-ku-nu-tí a-ba-ú-a a-tù-nu be-lu-a a-tù-nu a-ma-kam a-na kà-ri-im a-wa-tí ta-er-ma KÙ.BABBAR i-na ku-nu-ki-šu li-bi₄-ší-ma lá-li-kà-ma kà-ru-um lu-za-ki-a-ni-ma a-na ma-lá ar-ni-a KÙ.BABBAR-áp-šu-nu li-il₅-qé-ú i-na ar-ni-a <gap> ma-du-um ra ku ba-am